Գաստոն Ռամիրես

**Գաստոն Ռամիրես** (, ), ուրուգվայցի պրոֆեսիոնալ ֆուտբոլիստ։ Ներկայումս հանդես է գալիս Սամպդորիայի և Ուրուգվայի ազգային հավաքականի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Պենյարոլ
Ռամիրեսը Պենյարոլի ակադեմիայի սան է։ Իր պրոֆեսիոնալ դեբյուտը նշեց 2009 թվականի մարտի 21-ին՝ փոխարինման մտնելով Դեֆենսոր Սպորտինգի դեմ խաղում։ Իր առաջին գոլը խփեց դեկտեմբերի 13-ին՝ Ատենասի դեմ խաղում։ 2010 թվականի հունվարի 30-ին նա գոլի և գոլային փոխանցման հեղինակ դարձավ Սերոյի դեմ խաղում՝ 2-1 հաշվով հաղթանակ պարգևելով իր թիմին։ Պենյարոլի կազմում Գաստոն Ռամիրեսը անցկացրեց 42 հանդիպում՝ դառնալով 8 գոլի հեղինակ, իսկ Պենյարոլը հաղթեց Ուրուգվայի առաջնությունը։

### Բոլոնյա
2010 թվականի օգոստոսի 25-ին Ռամիրեսը 2․5 միլիոն եվրոյի դիմաց տեղափոխվեց Բոլոնյա։ Իր դեբյուտը ակումբի կազմում նշեց սեպտեմբերի 26-ին՝ փոխարինման մտնելով Կատանիայի դեմ խաղում։ Առաջին հանդիպումը թիմի մեկնարկային կազմում անցկացրեց հոկտեմբերի 17-ին՝ Պալերմոյի դեմ խաղում։ Իր առաջին գոլը խփեց հոկտեմբերի 27-ին՝ դուբլ ձևակերպելով Իտալիայի գավաթի Մոդենայի դեմ խաղում։ Նոյեմբերի 25-ին Ռամիրեսը գոլի և գոլային փոխանցման հեղինակ դարձավ Իտալիայի գավաթի Կալյարիի դեմ խաղում։ Իր առաջին գոլը Սերիա A-ում խփեց 2011 թվականի հունվարի 23-ին՝ Լացիոյի դեմ խաղում։ Մայիսի 15-ին ուրուգվայցին գոլ խփեց Ֆիորենտինայի դեմ խաղում, սակայն հեռացվեց խաղադաշտից այս հանդիպման 80-րդ րոպեին։ Հոկտեմբերի 30-ին Ռամիրեսը գոլի և 2 գոլային փոխանցման հեղինակ դարձավ Ատալանտայի դեմ խաղում՝ 3-1 հաշվով հաղթանակ պարգևելով իր թիմին։ Նոյեմբերին նա երկարաձգեց իր պայմանագիրը ակումբի հետ մինչև 2016 թվականը։ Բոլոնյայի կազմում Ռամիրեսը անցկացրեց 60 հանդիպում՝ դառնալով 15 գոլի և 8 գոլային փոխանցման հեղինակ։

### Սաութհեմպտոն
2012 թվականի օգոստոսի 31-ին Ռամիրեսը 4 տարվա պայմանագիր կնքեց Սաութհեմպտոնի հետ։ Ակումբը նրա համար վճարեց 12 միլիոն ֆունտ ստերլինգ։ Իր դեբյուտը Պրեմիեր Լիգայում նշեց սեպտեմբերի 15-ին՝ փոխարինելով Սթիվեն Դևիսին Արսենալի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 22-ին՝ Աստոն Վիլայի դեմ խաղում։ Իր առաջին գոլը Սաութհեմպտոնի կազմում խփեց սեպտեմբերի 29-ին՝ Էվերտոնի դեմ խաղում։ Նոյեմբերի 25-ին Ռամիրեսը գոլի և գոլային փոխանցման հեղինակ դարձավ Նյուքասլ Յունայթեդի դեմ խաղում՝ 2-0 հաշվով հաղթանակ պարգևելով իր թիմին։ 2013 թվականի ապրիլի 27-ին նա հեռացվեց խաղադաշտից Վեստ Բրոմվիչ Ալբիոնի դեմ խաղում՝ կարմիր քարտ ստանալով հանդիպման 70-րդ րոպեին։ Օգոստոսի 27-ին Ռամիրեսը գոլի և գոլային փոխանցման հեղինակ դարձավ Անգլիայի լիգայի գավաթի Բարնսլիի դեմ խաղում։

2014 թվականի սեպտեմբերի 1-ին Ռամիրեսը 1 տարվա վարձավճարով տեղափոխվեց Հալ Սիթի։ Իր դեբյուտը նշեց սեպտեմբերի 15-ին՝ փոխարինելով Մոհամեդ Դիամեին Վեստ Հեմ Յունայթեդի դեմ խաղում։ Նոյեմբերի 23-ին նա հեռացվեց խաղադաշտից Տոտենհեմ Հոտսպուրի դեմ խաղում՝ կարմիր քարտ ստանալով հանդիպման 50-րդ րոպեին։ Իր առաջին գոլը խփեց դեկտեմբերի 26-ին՝ Սանդերլենդի դեմ խաղում՝ այս խաղում տալով նաև գոլային փոխանցում։ Հալ Սիթիի կազմում Ռամիրեսը անցկացրեց 22 հանդիպում՝ դառնալով 1 գոլի և 3 գոլային փոխանցման հեղինակ։ 2015 թվականի հոկտեմբերի 25-ին նա գոլային փոխանցում տվեց Սադիո Մանեին Լիվերպուլի դեմ խաղում՝ փրկելով իր թիմին պարտությունից։ Սաութհեմպտոնի կազմում Ռամիրեսը անցկացրեց 55 հանդիպում՝ դառնալով 8 գոլի և 8 գոլային փոխանցման հեղինակ։

### Միդլսբրո
2016 թվականի հունվարի 26-ին Ռամիրեսը մինչև մրցաշրջանի ավարտը վարձավճարով միացավ Միդլսբրոյին։ Իր դեբյուտը ակումբի կազմում նշեց փետրվարի 9-ին՝ Միլտոն Քինս Դոնսի դեմ խաղում։ Իր առաջին գոլը խփեց փետրվարի 23-ին՝ Կարդիֆ Սիթիի դեմ խաղում։ Մարտի 4-ին Ռամիրեսը դուբլ ձևակերպեց Վուլվերհեմպտոն Ուոնդերերսի դեմ խաղում։ Ապրիլի 5-ին նա 2 գոլի և գոլային փոխանցման հեղինակ դարձավ Հադերսֆիլդ Թաունի դեմ խաղում՝ 3-0 հաշվով հաղթանակ պարգևելով իր թիմին։ Վարձավճարի ընթացքում Ռամիրեսը դարձավ 7 գոլի և 4 գոլային փոխանցման հեղինակ անցկացրած 18 խաղերում՝ օգնելով Միդլսբրոյին տեղափոխվել Չեմպիոնշիպ։ 2016 թվականի հուլիսի 22-ին ուրուգվայցին լրիվ տրանսֆերով տեղափոխվեց Միդլսբրո՝ ակումբի հետ կնքելով 3 տարվա պայմանագիր։ Հոկտեմբերի 29-ին նա գոլ խփեց Բորնմուտի դեմ խաղում, որը ճանաչվեց ամսվա լավագույն գոլ։ Միդլսբրոյի կազմում Ռամիրեսը անցկացրեց 44 հանդիպում՝ դառնալով 9 գոլի և 7 գոլային փոխանցման հեղինակ։

### Սամպդորիա
2017 թվականի օգոստոսի 4-ին Ռամիրեսը 9․85 ֆունտ ստերլինգի դիմաց տեղափոխվեց Սամպդորիա։ Իր դեբյուտը նշեց օգոստոսի 12-ին՝ Իտալիայի գավաթի Ֆոջայի դեմ խաղում։ Իր առաջին գոլը խփեց նոյեմբերի 4-ին՝ Ջենոայի դեմ խաղում։ Նոյեմբերի 28-ին Ռամիրեսը գոլի և գոլային փոխանցման հեղինակ դարձավ Իտալիայի գավաթի Պեսկարայի դեմ խաղում։ Դեկտեմբեր 9-ին նա 2 գոլային փոխանցում տվեց Կալյարիի դեմ խաղում։ Դեկտեմբերի 23-ին Ռամիրեսը գոլի և գոլային փոխանցման հեղինակ դարձավ Նապոլիի դեմ խաղում։ 2018 թվականի հունվարի 21-ին ուրուգվայցին 3 գոլային փոխանցում տվեց Ֆիորենտինայի դեմ խաղում՝ 3-1 հաշվով հաղթանակ պարգևելով Սամպդորիային։ Իր առաջին մրցաշրջանում Ռամիրեսը անցկացրեց 40 հանդիպում՝ դառնալով 5 գոլի և 11 գոլային փոխանցման հեղինակ։
[ձախից|մինի|321x321փքս|Ռամիրեսը [Ուրուգվայի ֆուտբոլի ազգային հավաքական|Ուրուգվայի հավաքականի կազմում 2011 թվականին]]

## Միջազգային կարիերա
Ռամիրեսը ներկայացրել է Ուրուգվայը մինչև 20 տարեկանների երիտասարդական հավաքականում։ 2009 թվականին նա Մ20 հավաքականի կազմում մասնակցեց աշխարհի առաջնությանը՝ անցկացնելով 3 հանդիպում և դառնալով 2 գոլային փոխանցման հեղինակ, իսկ Ուրուգվայը դուրս մնաց 1/8 եզրափակչից՝ 3-1 հաշվով պարտվելով Բրազիլիային։ 2012 թվականին Ռամիրեսը մասնակցեց ամառային օլիմպիական խաղերին։ Այստեղ նա անցկացրեց 3 հանդիպում՝ գոլի հեղինակ դառնալով ԱՄԷ-ի դեմ խաղում, իսկ Ուրուգվայը դուրս մնաց խմբային փուլից։

Իր դեբյուտը Ուրուգվայի ազգային հավաքականում Ռամիրեսը նշեց 2010 թվականի հոկտեմբերի 8-ին՝ փոխարինման մտնելով Ինդոնեզիայի դեմ խաղում։ Առաջին հանդիպումը թիմի մեկնարկային կազմում անցկացրեց 2011 թվականի մարտի 25-ին՝ Էստոնիայի դեմ ընկերական խաղում։ 2013 թվականին Ռամիրեսը մասնակցեց ՖԻՖԱ Կոնֆեդերացիաների գավաթին՝ անցկացնելով 2 հանդիպում, իսկ Ուրուգվայը զբաղեցրեց 4-րդ հորիզոնականը առաջնությունում՝ 3-րդ տեղի համար խաղում պարտվելով Իտալիային։

2014 թվականի հունիսին Ռամիրեսը ընդգրկվեց Ուրուգվայի՝ աշխարհի առաջնության համար վերջնական կազմում։ Առաջնությունում նա անցկացրեց 2 հանդիպում՝ դառնալով գոլային փոխանցման հեղինակ Իտալիայի դեմ խաղում։ Ուրուգվայը դուրս մնաց 1/8 եզրափակչում՝ 2-0 հաշվով պարտվելով Կոլումբիային։ 2014 թվականի հոկտեմբերի 13-ին Ռամիրեսը 2 գոլային փոխանցում տվեց Օմանի դեմ խաղում՝ օգնելով իր թիմին հաղթել 3-0 հաշվով։ 2016 թվականին նա մասնակցեց Կոպա Ամերիկային՝ խաղադաշտ դուրս գալով բոլոր 3 խաղերում, իսկ Ուրուգվայը դուրս մնաց խմբային փուլից։ 2018 թվականին Ռամիրեսը ընդգրկվեց աշխարհի առաջնության համար նախնական 26-հոգանոց կազմում, սակայն դուրս մնաց վերջնական թիմից։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 9-ի դրությամբ*

### Միջազգային վիճակագրություն
*2018 թվականի սեպտեմբերի 9-ի դրությամբ*

## Նվաճումներ
### Ակումբային
**Պենյարոլ**

* Ուրուգվայի առաջնություն․ 2009–10

**Միդլսբրո**

* Չեմպիոնշիպ․ երկրորդ տեղ․ 2015–16

## Ծանոթագրություններ

## Արտաքին հղումներ
* Ռամիրեսը transfermarkt-ում
* Ռամիրեսը soccerbase.com-ում
* Ռամիրեսը WhoScored.com կայքում
* Ռամիրեսը Սամպդորիայի պաշտոնական կայքում
* Ռամիրեսը Սերիա A-ի պաշտոնական կայքում 
* Ռամիրեսը Պրեմիեր Լիգայի պաշտոնական կայքում
* Ռամիրեսը ՈՒԵՖԱ-ի պաշտոնական կայքում
* Ռամիրեսը ՖԻՖԱ-ի պաշտոնական կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ